Kombuis opgeblaas oor lastige vlieg | Maroela Media
Kombuis opgeblaas oor lastige vlieg
Argieffoto (Foto: Mabel Amber/Pixabay)
Ons almal weet hoe lastig 'n klein insek kan wees, maar een man het per ongeluk 'n deel van sy huis opgeblaas toe hy van 'n vlieg ontslae wou raak.
Die 82-jarige man, wie se naam nie bekend gemaak is nie, het Vrydagaand vir aandete aangesit in sy huis in die klein dorpie Parcoul-Chenaud in Frankryk, berig die plaaslike koerant France Bleu. 'n Vlieg het hom lastig geval.
Hy het 'n elektriese vliegklap in die huis begin rondswaai – en nie besef dat 'n gasbottel in sy huis lek nie. 'n Reaksie tussen die klap en die lekkasie het 'n reaksie veroorsaak, berig die BBC. Die ontploffing het 'n deel van die kombuis verwoes en die huis se dak gedeeltelik beskadig.
Die man het gelukkig nie enige ernstige beserings opgedoen nie. Hy het slegs 'n brandwond aan sy hand opgedoen en is na 'n hospitaal geneem vir 'n ondersoek.
Terwyl sy huis onbewoonbaar is, bly hy by 'n plaaslike kampterrein. Sy familie is besig om sy huis te herstel.
Dit is nie duidelik wat met die vlieg gebeur het nie.
Vernuftig! Hondjies klim die heining
Beste raad vir vlieë in die kombuis , is om asyn in 'n potjie baie stadig te kook. Siet daar ontslae van die lastigheid. Beter as die beste insekdoder.